Kom oefen jou lagspiere by die Woordfees
Die publiek kan hulle woorde begin tel en hulle vere regskud, want in die week van 3-9 Maart is dit tyd vir die jaarlikse Woordfees. Di� fees bied vanjaar weer aan oud en jonk sommer n klomp lekker dinge. Een van die baie dinge om na uit te sien is die komedies by die fees. Die publiek kry die geleentheid om van die werklikheid te ontsnap, agteroor te sit, te ontspan en te lag dat die trane loop.
In Tip, wat geskryf is deur die dramaturg Saartjie Botha, word n komiese blik gelewer op die jong, sukkelende aktrise wat as kelnerin moet werk om kop bo water te hou. Lindie Stander vertolk di� rol, en dinge soos die koffiewinkel as gemeente van die eensames, die geheime van n goed gevoude servet en die kuns om op te hou rook is maar net enkele van die dinge waarvoor jy jou kan regmaak om oor te skaterlag. Die verdere rolverdeling sluit in Lorraine Burger, Malan Steyn en Antoinette Kellerman, met Christine Truter as regisseur.
Nog n komiese produksie is Drie tannies en n tert, geskryf deur die veelsydige kunstenaar Theo Kleynhans. Petro van den Heever vertolk verskillende rolle: die tannie wat troues re�l, Meraai van die Baai, die vrou in die geel trui wat by die verkeerslig bedel en die geesdriftige verkoopsdame.
Maar dit is nog glad nie die laaste lag nie. Zebulon Dread bring Hotnotsgot na die Woordfees. In di� menslike, satiriese, stoute en doodgewoon skreeusnaakse komedie neem Zebulon Dread jou op reis deur die undervalley van die moderne Suid-Afrika. Met Hotnotsgot kry jou lagspiere nie net oefening nie, maar help bevry Zebulon jou van die vrese van die alledaagse lewe in Suid-Afrika.
Malan Steyn, wat saam met Ilse Oppelt die Smeltkroes Aardklop-prys gewen het vir Die Joseph en Mary Affair, bring hierdie komiese stuk ook na die Woordfeesplanke. Di� drama, met Abduragman Adams, Charlton George en Ilze Oppelt in die rolverdeling, is n komiese, deernisvolle grepie uit die lewe van gewone mense en gaan spesifiek oor drie fabriekswerkers wat n mirakelspel beplan vir die maatskappy se jaareindfunksie. Een is n Moslem, en die ander twee se geloofskennis is nie te waffers nie. Marthinus Basson hanteer die regie.
Dit is lank nie al wat die Woordfees jou bied nie. Om n volledige program te bekom met al die opwindende produksies, kontak (021) 808 2901 of stuur n e-pos na fees@sun.ac.za. Besoek gerus ook die webwerf www.sun.ac.za/woordfees. Besprekings open op 3 Februarie en kan telefonies gedoen word by (021) 808 3573. Kaartjies sal ook te koop wees by die Woordfeeskantoor in die Lettere A-gebou op die hoek van Ryneveldstraat en Merrimanlaan.